Unutrašnje poremećeni protein
Unutrašnje poremećeni protein ili (po tuđici) intrinzično poremećeni protein (IDP), preciznije unutarmolekulski poremećeni protein je protein kojem nedostaje fiksna ili uređena trodimenzijska struktura. Tipski se javlja u odsustvu njegovih makromolekulskih partnera u interakciji, kao što su drugi proteini ili RNK. IDP se kreću od potpuno nestrukturiranih do djelimično strukturiranih i uključuju nasumični zavoj, globulaste agregate ili fleksibilne linkere u velikim proteinima s više domena. Ponekad se smatraju zasebnom klasom proteina, zajedno sa globulastim, vlaknastim i membranskim proteinima. Otkriće IDP-a opovrglo je ideju da trodimenzijske strukture proteina moraju biti fiksirane da bi ostvarile svoje biološke funkcije. Dogma o krutoj proteinskoj strukturi napuštena je zbog sve više dokaza da je za proteinske mehanizme neophodna dinamika. Uprkos nedostatku stabilne strukture, IRL su veoma velika i funkcionalno važna klasa proteina. Mnogi IRL mogu usvojiti fiksnu trodimenzijsku strukturu nakon vezivanja za druge makromolekule. Sve u svemu, IDP se razlikuju od strukturiranih proteina na mnogo načina i imaju tendenciju da imaju karakterističnu funkciju, strukturu, sekvencu, interakcije, evoluciju i regulaciju.